# Települések

A KSH nyilvántartása alapján ismertek a magyarországi települések legfontosabb adatai. A feladat során a Szabolcs-Szatmár-Bereg Megyére vonatkozó 2011. évi statisztikai adatokkal kell dolgoznia.

A megoldás során vegye figyelembe a következőket:

* *A képernyőre írást igénylő részfeladatok eredményének megjelenítése előtt írja a képernyőre a feladat sorszámát (például: 3. feladat:)!*
* *Az egyes feladatokban a kiírásokat a minta szerint készítse el!*
* *A program megírásakor a fájlban lévő adatok helyes szerkezetét nem kell ellenőriznie, feltételezheti, hogy a rendelkezésre álló adatok a leírtaknak megfelelnek.*
* *A megoldást úgy készítse el, hogy az azonos szerkezetű, de más megyére vonatkozó input adatok mellett is helyes eredményt adjon!*

Az szszb.csv állomány első sorában egy fejléc található, az egyes adatok jelentésével. A további sorok a Szabolcs-Szatmár-Bereg Megyéhez tartozó összes település legfontosabb adatait tartalmazzák.

Az adatokat pontosvessző választja el egymástól. Például:

Ajak;nagyközség;Kisvárdai;2476;3584

A sorokban lévő adatok rendre a következők:

* A település neve. Például: „Ajak”
* A település rangja (*község, nagyközség, város, megyei jogú város*). Például: „nagyközség”
* A település melyik térséghez tartozik. Például: „Kisvárdai”
* A település területe hektárban. Például: „2476”
* A település lakosainak száma. Például: „3584”

1. Készítsen programot a következő feladatok megoldására, amelynek a forráskódját telepulesek néven mentse el!
2. Olvassa be az szszb.csv állományban lévő adatokat és tárolja el úgy, hogy a további feladatok megoldására alkalmasak legyenek! A fájlban legfeljebb 500 sor lehet.
3. Határozza meg és írja ki a képernyőre, hogy hány település található az szszb.csv állományban!
4. Határozza meg és írja ki a képernyőre Szabolcs-Szatmár-Bereg Megye lakosságát!
5. Keresse meg és írja ki a képernyőre a megye legkisebb területű településének az adatait a minta szerint! Feltételezheti, hogy nincs két egyforma területű település.
6. Határozza meg és írja ki, hogy a nagyközségből hány található a megyében!
7. Készítsen varosok.csv néven szöveges állományt, melynek szerkezete megegyezik az szszb.csv állományéval! A kimeneti fájlnak nem kell fejlécet tartalmaznia!

A fájlba azoknak településeknek az adatait írja ki, amelyek városi rangúak!

**Minta:**

* 1. feladat: Települések száma: 229 db
  2. feladat: A megye lakossága: 555496 fő
  3. feladat: A legkisebb területű település:

Település neve: Győröcske

Területe: 208 ha

6. feladat: A megyében x nagyközség található