**Mobiltelefon használat**

Az XYZ Kft dolgozói részére céges mobiltelefon előfizetést biztosított. Ezzel egyidejűleg meghatároztak 4 kategóriát, ami szabályozza, hogy mekkora összeget térít a cég a mobiltelefonálás költségéből:

1. kategóriában 10 000 Ft-ig

2. kategóriában 20 000 Ft-ig

3. kategóriában 30 000 Ft-ig

4. kategóriában 40 000 Ft-ig

A *mobil.csv* fájl tartalmazza a múlt havi költségeket. A fájlban szerepel a dolgozó neve, az osztály amelyiken dolgozik, a kategória amelybe besorolták, és a havi költség. A fájlban UTF-8-as kódolással szerepelnek az adatok, és pontosvesszővel vannak elválasztva az egyes értékek.

Például:

Kocsis Katalin;Pénzügy;4;50784

A példában szereplő sorból az derül, hogy Kocsis Katalin a pénzügyön dolgozik, 4-es kategóriába lett sorolva, és az előző havi mobiltelefon költsége 50 784 Ft, azaz túllépte a kategóriájában engedélyezett összeget.

Készítsen programot, amely a *mobil.csv* állomány adatait felhasználva az alábbi kérdésekre válaszol!

1. Olvassa be a *mobil.csv* állományban talált adatokat, és azok felhasználásával oldja meg a következő feladatokat!

2. Hány dolgozónak van céges mobiltelefonja? A választ **egész mondatban** írassa ki a képernyőre!

3. Határozza meg, hogy hány embernek van céges mobiltelefonja az *Informatika* osztályon. A választ **egész mondatban** írassa ki a képernyőre!

4. Mekkora volt a legnagyobb és legkisebb telefonköltség. A választ **egész mondatban** írja ki a képernyőre!

5. Mekkora összegben telefonáltak összesen a *Marketing* osztály dolgozói. A választ **egész mondatban** írja ki a képernyőre!

6. Milyen osztályok vannak a cégnél. Írassa ki az osztályok nevét a képernyőre úgy, hogy minden előforduló osztály pontosan egyszer jelenjen meg!

7. Generáljon egy állományt. amelyben azok a dolgozók szerepelnek, akik túllépték a kategóriájukhoz tartozó költség keretet. A fájlban szerepeljen a dolgozó neve és a túlköltés mértéke, pontosvesszővel elválasztva. A fájl neve legyen *tulkoltes.csv*.

A fenti példában szereplő (Kocsis Katalin) esetében az alábbi sornak kell a fájlba kerülnie:

Kocsis Katalin;10784